CELEX: 32021D0648
Language: sk
Date: 2021-04-16 00:00:00
Title: Rozhodnutie Rady (SZBP) 2021/648 z 16. apríla 2021, ktorým sa mení rozhodnutie (SZBP) 2018/299 o podpore Európskej siete nezávislých odborných obcí zaoberajúcich sa otázkou nešírenia a odzbrojenia na účely podpory vykonávania stratégie EÚ proti šíreniu zbraní hromadného ničenia

20.4.2021   
               
               
                  SK
               
               
                  Úradný vestník Európskej únie
               
               
                  L 133/57
               
            
         ROZHODNUTIE RADY (SZBP) 2021/648
         z 16. apríla 2021,
         ktorým sa mení rozhodnutie (SZBP) 2018/299 o podpore Európskej siete nezávislých odborných obcí zaoberajúcich sa otázkou nešírenia a odzbrojenia na účely podpory vykonávania stratégie EÚ proti šíreniu zbraní hromadného ničenia
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 26. februára 2018 prijala rozhodnutie (SZBP) 2018/299. (1)
                     
                  
               
                     (2)
                  
                  
                     V rozhodnutí (SZBP) 2018/299 sa obdobie vykonávania stanovené na 42 mesiacov začína dňom uzavretia dohody o financovaní uvedenej v jeho článku 3 ods. 3 pre činnosti uvedené v jeho článku 1 (ďalej len „obdobie vykonávania“).
                  
               
                     (3)
                  
                  
                     Združenie EÚ pre nešírenie zbraní a odzbrojenie ako vykonávací subjekt požiadalo 18. februára 2021 Úniu o povolenie predĺžiť obdobie vykonávania do 17. mája 2022 z dôvodu výziev vyplývajúcich z pokračujúcej pandémie ochorenia COVID-19.
                  
               
                     (4)
                  
                  
                     V činnostiach uvedených v článku 1 rozhodnutia (SZBP) 2018/299 sa môže pokračovať do 17. mája 2022 bez akýchkoľvek dôsledkov, pokiaľ ide o finančné zdroje.
                  
               
                     (5)
                  
                  
                     Rozhodnutie (SZBP) 2018/299 by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Rozhodnutie (SZBP) 2018/299 sa mení takto:
            
                        1.
                     
                     
                        V článku 5 sa odsek 2 nahrádza takto:
                        
                           „2.   Toto rozhodnutie platí do 17. mája 2022.“
                        
                     
                  
                        2.
                     
                     
                        Oddiel 4 prílohy sa nahrádza takto:
                        „4.   Trvanie
                        
                        Celkové odhadované trvanie realizácie projektov je 48 mesiacov. Projekty sa skončia 17. mája 2022.“
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Luxemburgu 16. apríla 2021
            
               
                  Za Radu
               
               
                  predsedníčka
               
               A. P. ZACARIAS
            
         
         
            (1)  Rozhodnutie Rady (SZBP) 2018/299 z 26. februára 2018 o podpore Európskej siete nezávislých odborných obcí zaoberajúcich sa otázkou nešírenia a odzbrojenia na účely podpory vykonávania stratégie EÚ proti šíreniu zbraní hromadného ničenia (Ú. v. EÚ L 56, 28.2.2018, s. 46).